*Projekts*

LATVIJAS REPUBLIKAS MINISTRU KABINETS

2021. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Grozījumi Ministru kabineta 2001. gada 28. augusta noteikumos**

**Nr. 384 “Bīstamo vielu uzglabāšanas rezervuāru tehniskās uzraudzības kārtība”**

*Izdoti saskaņā ar likuma*

*“Par bīstamo iekārtu tehnisko uzraudzību”*

*3. panta otro daļu*

Izdarīt Ministru kabineta 2001. gada 28. augusta noteikumos Nr. 384 “Bīstamo vielu uzglabāšanas rezervuāru tehniskās uzraudzības kārtība” (Latvijas Vēstnesis, 2001, 124. nr.; 2005, 68. nr.; 2008, 150. nr.; 2010, 33. nr.; 2020, 93A) šādus grozījumus:

1. Svītrot 2.2. apakšpunktu.
2. Izteikt 3. punktu šādā redakcijā:

“3. Rezervuārs ir paredzēts, lai noteiktā daudzumā glabātu šādas vielas:

3.1. vielas, kuras saskaņā ar Eiropas Parlamenta un Padomes 2008. gada 16. decembra regulas Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu Nr. 1907/2006 (turpmāk – Regula Nr. 1272/2008) 4. pantu noteiktas kā viegli uzliesmojoši, sprādzienbīstami un īpaši viegli uzliesmojoši šķidrumi, gāzes un to maisījumi, – vairāk nekā 2,5 m3;

3.2. dīzeļdegvielu, šķidro kurināmo un degtspējīgus šķidrumus, kas saskaņā ar Regulu Nr. 1272/2008 noteiktas kā uzliesmojoši šķidrumi, – vairāk nekā 10 m3;

3.3. vielas, kuras saskaņā ar Regulu Nr. 1272/2008 noteiktas kā ļoti toksiski, toksiski, kaitīgi, kodīgi, kairinoši un videi bīstami šķidrumi (izņemot notekūdeņus), gāzes un to maisījumi, — vairāk nekā 2,5 m3”.

1. Svītrot 7. punktu.
2. Izteikt 8. punktu šādā redakcijā:

“8. Ekonomikas ministrija sadarbībā ar standartizācijas tehnisko komiteju iesniedz nacionālajai standartizācijas institūcijai publicēšanai tās tīmekļvietnē to piemērojamo standartu sarakstu, kurus var piemērot šo noteikumu prasību izpildei.”

1. Izteikt 8.1 punkta ievaddaļu un 8.1 1. apakšpunktu šādā redakcijā:

“8.1 Rezervuāru tehniskās pārbaudes veic inspicēšanas institūcija, kas ir:

8.1 1. akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību (turpmāk – inspicēšanas institūcija);”.

6. Izteikt 8.2 punktu šādā redakcijā:

“8.2 Rezervuāru tehniskās pārbaudes, kas veiktas saskaņā ar piemērojamos standartos (vai to daļās) noteiktajām prasībām, uzskatāmas par atbilstošām šo noteikumu prasībām, kuras aptver piemērojamie standarti.”

1. Izteikt 34. punktu šādā redakcijā:

“34. Inspicēšanas institūcija pēc rezervuāru valdītāja pieprasījuma uz līguma pamata veic pirmreizējo tehnisko pārbaudi, kārtējās tehniskās pārbaudes (pilnā vai daļējā), kā arī ārpuskārtas tehniskās pārbaudes.”

1. Izteikt 34.1 punktā pēdējo teikumu šādā redakcijā:

“34.1 Rezervuāriem, kuriem nav normatīvajos aktos par atbilstības novērtēšanu noteiktā atbilstības apliecinājuma, veic pilno tehnisko pārbaudi un lietošanas dokumentācijas pārbaudi (vai dokumentācijā norādītie raksturlielumi atbilst konkrētajam rezervuāram).”

1. Svītrot 35., 36., 37., 38. un 39. punktu.
2. Izteikt 42. punkta pirmo teikumu šādā redakcijā:

“42. Pirms rezervuāra pilnās tehniskās pārbaudes veikšanas, rezervuāra valdītājs rezervuāra iekšpusē nodrošina tā atbrīvošanu no glabājamās vielas, atvieno to no glabājamās vielas uzpildīšanas (iztukšošanas) cauruļvadiem un attīra no glabājamo vielu nogulsnēm.”

1. Papildināt noteikumus ar 43.4. apakšpunktu šādā reakcijā:

“43.4. pēc glabājamās vielas nomaiņas, kas ietekmē nākamo tehniskās pārbaudes termiņu;”.

1. Izteikt 2. pielikuma 1. punktu šādā redakcijā:

1. Apakšzemes rezervuāru tehniskās pārbaudes saskaņā ar noteikumu “Bīstamo vielu uzglabāšanas rezervuāru tehniskās uzraudzības kārtība” (turpmāk – noteikumi) V nodaļu veic ne retāk kā šādos termiņos:

|  |  |  |
| --- | --- | --- |
| Apakšzemes rezervuāru raksturojums | Rezervuārs, kura lietošanas ilgums nav lielāks par 24 gadiem | Rezervuārs, kura lietošanas ilgums ir 24 gadi un vairāk |
| daļējā tehniskā pārbaude | pilnā tehniskā pārbaude | daļējā tehniskā pārbaude | pilnā tehniskā pārbaude |
| 1.1. | rezervuārs, kurā uzglabā noteikumu 3.1. vai 3.3. apakšpunktā noteiktās vielas | reizi divos gados | reizi četros gados | reizi gadā | reizi divos gados |
| 1.2. | rezervuārs, kurā uzglabā noteikumu 3.2. apakšpunktā noteiktās vielas | reizi trijos gados | reizi sešos gados | reizi divos gados | reizi četros gados |

1. Izteikt 2. pielikuma 3. punktu šādā redakcijā:

3. Virszemes rezervuāru tehniskās pārbaudes saskaņā ar noteikumu V nodaļu veic ne retāk kā šādos termiņos:

|  |  |  |
| --- | --- | --- |
| Virszemes rezervuāra raksturojums | Rezervuārs, kura lietošanas ilgums nav lielāks par 24 gadiem | Rezervuārs, kura lietošanas ilgums ir 24 gadi un vairāk |
| daļējā tehniskā pārbaude | pilnā tehniskā pārbaude | daļējā tehniskā pārbaude | pilnā tehniskā pārbaude |
| 3.1. | rezervuārs, kurā uzglabā noteikumu 3.1. vai 3.3. apakšpunktā noteiktās vielas | reizi trijos gados | reizi sešos gados | reizi gadā | reizi 3 gados |
| 3.2. | rezervuārs, kurā uzglabā noteikumu 3.2. apakšpunktā noteiktās vielas | reizi četros gados | reizi astoņos gados | reizi divos gados | reizi četros gados |
| 3.3. | izotermisks rezervuārs amonjaka glabāšanai | reizi piecos gados | reizi desmit gados | reizi piecos gados | reizi desmit gados |

14. Aizstāt 2. pielikuma 4. punktā skaitli “25” ar skaitli “24”.

15. Papildināt noteikumus 2. pielikumu ar 5. punktu šādā redakcijā:

“5. Virszemes vertikālā tērauda rezervuāriem nākamo tehniskās pārbaudes termiņu aprēķina atkarībā no rezervuāra lietošanas apstākļiem, tehniskā stāvokļa un veiktās tehniskās pārbaudes apjoma, kas var atšķirties no šo noteikumu 2. pielikuma 3. punkta tabulā noteiktajiem tehniskās pārbaudes termiņiem. Inspicēšanas institūcija par aprēķināto tehniskās pārbaudes termiņu aktualizē informāciju bīstamo iekārtu reģistrā un rezervuāru valdītājs inspicēšanas institūcijas izsniegtos tehniskās pārbaudes termiņa aprēķinus pievieno rezervuāru lietošanas dokumentācijai.”

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis